EkBass/fiwiki-20250220-pages-articles huggingface dataset:
H-indeksi

h-indeksi on Jorge Hirschin vuonna 2005 esittelemä kvantitatiivinen mitta, jolla pyritään mittaamaan samanaikaisesti yksittäisen tutkijan julkaisutehokkuutta ja tuotettujen julkaisujen merkittävyyttä. Indeksiä kutsutaan joskus kehittäjänsä mukaan myös Hirschin luvuksi tai Hirschin indeksiksi. == Perusteet == thumb|250px|h-indeksin määräytyminen Määritelmän mukaan tutkijan h-indeksi on kokonaisluku, joka saa arvon h, mikäli kaikista hänen N julkaisustaan h julkaisuun on viitattu muissa julkaisuissa h kertaa tai useammin ja loppuihin (N-h) julkaisuun h kertaa tai vähemmän. Alkuperäisessä julkaisussaan Hirsch esittää, että indeksin tulisi kasvaa likimain lineaarisesti työvuosien suhteen ja samalla arvioi, että h-indeksi jaettuna työvuosien lukumäärällä kuvaa suoraan tutkijan ammatillista kykyä siten että tavallisen tutkijan h-indeksin ja työvuosien lukumäärän osamäärän tulisi olla lähellä yhtä. Hirschin mukaan lähellä kahta oleva osamäärä kertoo poikkeuksellisen kyvykkäästä ja lähellä kolmea, ällistyttävän kyvykkäästä tutkijasta. Eräänä viitearvona alkuperäisjulkaisussaan Hirsch osoittaa viimeisen kahdenkymmenen vuoden aikana Nobelin fysiikanpalkinnon saaneiden tutkijoiden h-indeksin olevan 84 prosenttisesti yli 30. H-indeksi on vertailukelpoinen vain saman alan sisällä ja silloinkin vain samaa aihepiiriä tutkivien tutkijoiden keskuudessa. H-indeksille on myöhemmin esitetty parannuksia, kuten indeksin arvon muuttaminen rationaaliluvuksihttp://www.springerlink.com/content/9069064537560807/. == Katso myös == * Siteerausindeksi * Erdősin luku == Lähteet == == Aiheesta muualla == *Hirschin alkuperäinen artikkeli *Péter Jacsó: The plausibility of computing the h-index of scholarly productivity and impact using reference- enhanced databases Luokka:Tiedejulkaisut
Changes (Tupac Shakurin kappale)

Changes on Tupac Shakurin rap-kappale. Se on yksi Tupacin merkittävimmistä ja suosituimmista kappaleista. Kappale julkaistiin postuumisti albumilla Greatest Hits. Kappale käsittelee rasismia, poliisiväkivaltaa, huumeita ja jengiväkivaltaa. Kappaleessa käytetään samplea Bruce Hornsby and the Rangen kappaleesta "The Way It is". Chris Hafnerin ohjaama musiikkivideo on koottu Tupacin aikaisemmista musiikkivideoista, kotivideomateriaalista sekä ennen julkaisemattomista kuvista. "Changes" oli ehdolla Grammy-palkinnon saajaksi luokassa paras rap-sooloesitys ja on ainoa postuumisti julkaistu kappale, joka on koskaan ollut ehdolla kyseisessä luokassa. Yksi säkeistö kappaleesta on myös Tupacin aiemmassa kappaleessa "I Wonder If Heaven Got a Ghetto". "Huey", jonka Tupac mainitsee kappaleessa ("two shots in the dark, now Huey's dead"), on Mustien Panttereiden aktivisti Huey P. Newton. "Changes" aloitti Yhdysvalloissa Billboard Hot 100 -listan sijalla 32. Kappale nousi vuonna 2008 Billboardin soittoäänilistan kärkeen. == Lähteet == Luokka:Vuoden 1998 kappaleet Luokka:Tupac Shakurin kappaleet
Samu Vilkman

Samu Vilkman (s. 11. huhtikuuta 1986 Hyvinkää) on suomalainen jääkiekkoilija, joka pelaa laitahyökkääjänä II-divisioonassa, seuranaan Hoki Klupi Hyvinkää. ==Seurajoukkueura== Vilkman on Hyvinkään Ahmojen kasvatti. Hän siirtyi Ahmojen C-junioreista 16-vuotiaana Lahden Pelicansiin ja sai syksyllä 2004 kolmivuotisen sopimuksen Pelicansin SM-liigajoukkueen kanssa. Hän pelasi kolmen Pelicans-kautensa aikana 19 ottelua tehoin 1+0=1. Kaudella 2006–2007 Vilkman pelasi Pelicansin SM-liigajoukkueen lisäksi Mestikseen nousseessa HeKissä ja Pelicansin A-nuorissa, joissa voitti kauden päätteeksi A-nuorten mestaruuden. Vilkman siirtyi sen jälkeen KooKooseen, jossa pelasi vuosina 2007–2009 tehden parhaalla kaudellaan 17 maalia ja yhteensä 32 tehopistettä. Kaudella 2009–2010 hän pelasi HIFK:n riveissä, mutta jäi pieneen rooliin. Hän oli mukana noin puolessa liigapeleistä ja niissä hän teki kaksi maalia ja syötti neljä. Kauden tehollinen kohokohta oli heti tammikuun alussa, kun hän teki lopulta mestaruuden voittanut TPS:ää vastaan 1+1. Hän haki peliaikaa välillä Mestiksestäkin ja teki Kiekko-Vantaassa seitsemän tehopistettä kahdeksassa pelissä. ==Maajoukkueura== Vilkman käväisi kokeilemassa niin alle 18-vuotiaiden kuin alle 20-vuotiaiden maajoukkueissa, mutta Leijonapaidassa hän ei ole vielä tehnyt maaliakaan. ==Muuta== *1. ottelu SM-liigassa: 15.10.2004 HIFK-Pelicans *1. maali SM-liigassa: 24.2.2007 Pelicans-JYP *1. syöttöpiste SM-liigassa: 2.10.2009 Ilves-HIFK *Kausiennätys SM-liigassa **6 pistettä (2009–2010) **2 maalia (2009–2010) **4 syöttöä (2009–2010) *Otteluennätys SM-liigassa **1+1=2 (8.1.2010 TPS-HIFK) **1 maali **1 syöttö ==Tilastot== 2004–2005 Pelicans SM-liiga 6 0 0 0 0 – – – – – 2005–2006 Suomi U20 Mestis 6 0 0 0 2 – – – – – Pelicans SM-liiga 5 0 0 0 0 – – – – – 2006–2007 HeKi Mestis 29 8 6 14 24 – – – – – Pelicans SM-liiga 8 1 0 1 2 – – – – – 2007–2008 KooKoo Mestis 40 17 15 32 16 8 2 1 3 0 2008–2009 KooKoo Mestis 38 10 7 17 20 – – – – – 2009–2010 Kiekko-Vantaa Mestis 8 4 3 7 2 – – – – – HIFK SM- liiga 24 2 4 6 4 1 0 0 0 0 2010–2011 LeKi Mestis 1 0 0 0 0 – – – – – Tappara SM-liiga 21 0 4 4 8 – – – – – KooKoo Mestis 13 4 4 8 8 8 2 2 4 2 2011–2012 Peliitat Mestis 38 5 10 15 16 – – – – – 5 kautta yhteensä SM-liiga 64 3 8 11 14 1 0 0 0 0 6 kautta yhteensä Mestis 173 48 45 93 88 16 4 3 7 2 ==Lähteet== * * * * Luokka:Suomalaiset jääkiekkoilijat Luokka:Vuonna 1986 syntyneet Luokka:Elävät henkilöt
Liisa Rintaniemi

Liisa Eliina Rintaniemi (o.s. Peltonen, s. 1979) on suomalainen meteorologi. Hän työskentelee sääpalveluyritys Forecassa. Hän toimii myös televisiometeorologina MTV3:lla, jossa hän on toiminut vuodesta 2003 lähtien. Hän on opiskellut vuodesta 2015 lähtien lääkäriksi. Aiemmin Rintaniemi on työskennellyt muun muassa lentotiedotuspalvelun lentosääpalvelussa. Muiden opintojensa ohessa hän on suorittanut myös lennonjohtajan tutkinnon. Rintaniemi on naimisissa ja hänellä on kaksi poikaa ja yksi tytär. == Lähteet == == Aiheesta muualla == * Foreca Luokka:Suomalaiset meteorologit Luokka:Suomalaiset televisiokasvot Luokka:Suomalaiset bloginpitäjät Luokka:Syntymävuosi puuttuu Luokka:Elävät henkilöt
Darling (kappale)

Darling on Eyes Set to Killin ensimmäinen single vuoden 2006 EP:ltä When Silence Is Broken, The Night Is Torn, sekä myöhemmin viides single Reach -albumilta, joka julkaistiin vuonna 2008. Ensimmäinen versio kesti 3 minuuttia ja 45 sekuntia, jolloin kappaleen lauloi Lindsey Vogt. Sittemmin yhtye levytti kappaleen uudelleen Vogtin jätettyä yhtyeen ja se oli Reach albumin toinen single. Luokka:Vuoden 2006 kappaleet Luokka:Yhdysvaltalaiset punkkappaleet
Timo Haapaniemi

Timo Haapaniemi (s. 1956) on suomalainen urheiluankkuri ja -toimittaja sekä poliitikko. Haapaniemi on toiminut Kirkkonummen kunnanvaltuutettuna 2008–2021. ==Ura== Haapaniemi luki urheilu-uutisia MTV3-kanavalla aamuisin ja joskus myös iltaisin ja viikonloppuisin. Hän toimi myös muutamia vuosia MTV3 Tulosruudun uutispäällikkönä. Nykyisin hän toimii MTV Oy:n erikoislähetyksien tehtävissä mm. F1- ja yleisurheilulähetyksissä MTV3 ja C More kanavilla. ==Politiikka== Haapaniemi toimi vaalikaudella 2005–2008 Kirkkonummen kunnanvaltuuston puheenjohtajana sekä vaalikaudella 2009–2012 Kirkkonummen kunnanhallituksen puheenjohtajana. Lokakuun 2008 kunnallisvaaleissa hän oli Kirkkonummen ylivoimainen ääniharava saaden lähes tuhat ääntä (977). Kaikkiaan kunnassa annettiin ääniä 16370 ja Haapaniemi sai kaikista äänistä noin kuusi prosenttia. Äänimäärä on kunnan kaikkien aikojen suurin. Haapaniemi edustaa kokoomusta, joka oli Kirkkonummen suurin valtuustoryhmä kuudellatoista valtuutetullaan. Kaikkiaan Kirkkonummen valtuustossa on 51 valtuutettua. Vuoden 2012 kunnallisvaaleissa Haapaniemi oli jälleen kunnan ääniharava, vaikka hänen äänimääränsä laskikin (675). Kokoomus menetti vaaleissa yhden paikan, mutta on edelleen suurin ryhmä. Haapaniemi uusi valtuustopaikkansa myös kuntavaaleissa 2017. ==Luottamustehtävät== Urheilun monitoimimiehenä ja pitkän linjan liikuntavaikuttajana Haapaniemi on toiminut lukuisissa eri luottamustehtävissä ja ollut perustamassa useita paikallisia urheiluseuroja, mm. Kirkkonummen Tennis ry, Kirkkonummen Karateseura Sokuto ry, Kirkkonummen Melojat ry ja Kirkkonummen Salamat ry. Vuosina 1988–1993 hän toimi Suomen Kanoottiliiton puheenjohtajana. Suomen Olympiakomitean valtuuskuntaan hän kuului vuosina 1990–1993. Vuosina 2006–2009 hän toimi Etelä-Suomen Liikunnan ja Urheilun puheenjohtajana. Vuonna 1995 Haapaniemi toimi Suomen Nuorkauppakamarit ry:n kansallisena puheenjohtajana. ==Lähteet== Luokka:Suomalaiset toimittajat Luokka:Kansallisen Kokoomuksen poliitikot Luokka:Suomalaiset urheiluvaikuttajat Luokka:Vuonna 1956 syntyneet Luokka:Elävät henkilöt Luokka:Länsi-Uudenmaan aluevaltuutetut
Intian jääkiekkomaajoukkue

Intian jääkiekkomaajoukkue edustaa Intiaa kansainvälisissä jääkiekko- otteluissa. Intian jääkiekkoliitto on liittynyt Kansainvälisen jääkiekkoliiton IIHF:n jäseneksi vuonna 1989. Vuonna 2022 Intiassa oli kaksi jäähallia ja runsaat 700 rekisteröitynyttä miesjääkiekkoilijaa. == Historiaa == Maan joukkue on pelannut Aasian Challenge Cupissa vuodesta 2009 lähtien. Kaudesta 2013–2014 kauteen 2017–2018 se pelasi cupin 1. divisioonassa. Joukkue on kahdesti ollut pronssiottelussa häviävänä osapuolena. Vuonna 2017 Intia sijoittui neljän joukkueen sarjassa toiseksi Kuwaitin jälkeen.India Eliteprospects.com Vuoden 2009 Challenge Cup of Asia -turnaus oli ensimmäinen kansainvälinen turnaus, johon joukkue otti osaa. Maa hävisi kaikki ottelunsa. Ensimmäisen maaottelumaalinsa Intia teki tuossa turnauksessa Malesiaa vastaan. Intia saavutti ensimmäisen kansainvälisen voittonsa vuoden 2012 Challenge Cup of Asia -turnauksessa, jossa se voitti Macaon maalein 5–1. Joukkuetta on myöhemmin nuorennettu, ja vuoden 2016 turnauksen jälkeen mukana ei ole ollut enää yhtään 1970-luvulla syntynyttä pelaajaa. Vuosina 2012–2015 joukkuetta valmensi yhdysvaltalainen Adam Sherlip. Nykyinen päävalmentaja on aiemmin apuvalmentajana ja naisten joukkueen päävalmentajana toiminut intialainen Abdul Hakim. Vuonna 2017 joukkue onnistui voittamaan kaksi ottelua ja vuonna 2018 yhden ottelun. Vuoden 2018 turnaukseen osallistui neljä maata, ja Intia sijoittui turnauksessa ylivoimaisen Malesian jälkeen toiseksi. Maan on tarkoitus osallistua Kuwaitissa pelattaviin vuoden 2023 jääkiekon 4. divisioonan maailmanmestaruuskilpailuihin. == Lähteet == Luokka:Jääkiekkomaajoukkueet Maajoukkue
Paaso

Paaso on suomalainen muinaisnimi. Se voi tarkoittaa myös: ;Sukunimenä * Arttu Paaso (s. 2002), jääkiekkoilija * Hannes Paaso (1908–1970), Keskustapuolueen kansanedustaja * Maria Paaso (1868–1945), sosialidemokraattinen kansanedustaja * Sulo Paaso (1913–1988), Espanjan sisällissotaan osallistunut suomalainen * Sylvi Paaso (1924–2008), suomalaissyntyinen neuvostodesantti ;Muuta * Paaso, kylä Heinolassa * Paason kartano, kartano Heinolan Paasossa. Luokka:Sukunimet
The Hot Chick

Hot Chick on vuonna 2002 ensi-iltansa saanut Tom Bradyn ohjaama elokuva. == Juoni == Jessica-niminen tyttö varastaa maagiset taikakorvakorut, jotka hän laittaa korviinsa heti ostettuaan ne. Jessican toinen korvakoru putoaa maahan ja erittäin likainen ja köyhä mies löytää korvakorun ja asettaa sen korvaansa. Seuraavana aamuna Jessica herää miehen ruumiissa, mutta missä onkaan Jessican ruumis...? Jessica yrittää uskotella ystävilleen miehen ruumissa olevansa Jessica ja myöhemmin hän pystyykin sen todistamaan. Paras ystävä April auttaa Jessicaa löytämään oman ruumiinsa takaisin ja nimeää Jessican uudelleen Spenceriksi, jotta ihmiset eivät huomasi Jessican kadonneen. Näemme kuinka kahden parhaan kaverin ystävyys vahvistuu entisestään kun April myöntää Spencerille (Jessica) rakastavansa tätä suunnattomasti. Heillä on aikaa vain täyden kuun loppuun asti kunnes taikaa ei voi enää murtaa ja tuolloin Jessica jäisi ikuisesti tuohon iljettävään miehen ruumiiseen. == Näyttelijät == Luokka:Vuoden 2002 yhdysvaltalaiset elokuvat Luokka:Yhdysvaltalaiset komediaelokuvat Luokka:Elokuvat kehonvaihdosta
Makaveli Branded

Makaveli Branded on Tupac Shakurin virallinen vaatemerkki, jonka hänen äitinsä Afeni Shakur perusti Tupacin kuoleman jälkeen. Brändin tarkoituksena on pitää Tupacin muisto elossa muodin kautta. Makaveli Brandedin varat menevät Tupac Amaru Shakur Foundationille ja Tupac Amaru Shakur Center of Artsille. ==Lähteet== * Makaveli Brandedin kotisivut Luokka:Tupac Shakur Luokka:Vaatemerkit
Sylvi Paaso

Sylvi Paaso (myöh. Udaltsova, , ) oli suomalaissyntyinen neuvostoliittolainen desantti, joka toimi jatkosodan aikana miehitetyssä Itä-Karjalassa. Sylvi Paason kommunismia kannattanut isä Kaarlo Paaso muutti työttömyyden ja poliittisen vainon vuoksi 1920-luvun lopussa Suomesta ja siirtyi pian Neuvostoliittoon; Sylvi seurasi äiteineen perässä vuonna 1932. Hän asui loppuelämänsä Venäjällä. Isä pidätettiin 1937 Stalinin vainoissa ja teloitettiin seuraavana vuonna. Jatkosodan alettua Itä-Karjalan alueen partisaanitoimintaa organisoinut Juri Andropov värväsi Paason partisaanikoulutukseen ja hänestä tehtiin radisti. Paaso lähetettiin vakoilutehtäviin suomalaisten selustaan Äänisen rannalla sijaitsevaan Soutjärven kylään.Sirpa Jegorow: Kansanvihollisen tytär Stalinin sotasankarina YLE:n Elävä arkisto 26.1.2012. Viitattu 15.12.2012. Paaso ryhmineen toimi ”tyhjiövyöhykkeellä”, eli alueella, jonka venäläiset siviilit oli siirretty keskitysleireihin. Sodan jälkeen hän oli yksi Karjalan neuvostotasavallan ja sittemmin Karjalan tasavallan juhlituimpia sotasankareita. Hänen kuvansa on ikuistettu Petroskoin partisaanimuistomerkkiin. Paaso meni sodan jälkeen naimisiin partisaanitoverinsa Pavel Udaltsovin kanssa. __NOTOC__ == Maine Suomessa == Yleisradion dokumentaristi Arvo Tuominen ohjasi Paasosta vuonna 2003 Tosi tarina -sarjaan lyhytdokumentin Kiveen hakattu partisaani. – YLE Elävä arkisto Helsingin Sanomat julkaisi Paason kuoleman johdosta dosentti Johan Bäckmanin kirjoittaman muistokirjoituksen. Kirjoitus sai aikaan voimakkaan vastareaktion. Helsingin Sanomien uutispäätoimittaja Reetta Meriläinen pyysi Suomen Kuvalehdessä anteeksi kirjoituksen julkaisua ja pahoitteli sitä, että ”partisaania” oli kutsuttu sotasankariksi. – Lainaus: ”Oli työtapaturma, että Helsingin Sanomat kutsui edesmennyttä neuvostopartisaania sotasankariksi, sanoo päätoimittaja Reetta Meriläinen.” == Katso myös == *Soutjärven vepsäläinen etnografinen Rjurik Lonin -museo == Lähteet== == Kirjallisuutta == * == Aiheesta muualla == * Ylen Elävä arkisto: Kansanvihollisen tytär Stalinin sotasankarina Luokka:Neuvostoliittolaiset toisen maailmansodan sotilaat Luokka:Neuvostoliitonsuomalaiset henkilöt Luokka:Vuonna 1924 syntyneet Luokka:Vuonna 2008 kuolleet
Orlando Anderson

Orlando Tive "Baby Lane" Anderson (13. elokuuta, 1974 - 29. toukokuuta, 1998) oli Southside Crips -katujengin jäsen ja monet uskovat hänen olleen mukana Yhdysvaltalaisen rap-artisti Tupac Shakurin murhassa. Anderson ja Shakurin seurue olivat kahakassa MGM Grand Hotelliin aulassa vain kolme tuntia ennen kuin Shakuria ammuttiin 7. syyskuuta 1996. Tämän takia monet uskovat Andersonin ampuneen Shakuria myöhemmin tuona yönä. Liikkui huhuja, joiden mukaan Anderson kerskui räppärin ampumisella, jonka hän kuitenkin kielsi haastatteluissa. Las Vegasin poliisi piti Andersonia syyllisenä, mutta oli mahdotonta todistaa hänet syylliseksi. Tupacin äiti, Afeni Shakur haastoi Andersonin oikeuteen, mutta juttu ei mennyt läpi, koska Anderson kuoli ennen sen käsittelyä. ==Kuolema== 29\. toukokuuta 1998 Andersonia ammuttiin autopesulan ulkopuolella Comptonissa. Anderson ja kaksi hänen kanssaan ollutta henkilöä kuolivat sairaalassa Los Angelesissa. Ketään ei kuitenkaan koskaan syytetty heidän murhistaan. ==Lähteet== Luokka:Crips Luokka:Yhdysvaltalaiset henkirikosten uhrit Luokka:Selvittämättömät henkirikokset Yhdysvalloissa Luokka:Vuonna 1974 syntyneet Luokka:Vuonna 1998 kuolleet
Jamie Macoun

Jamie Neil Macoun (s. 17. elokuuta 1961 Hamilton, Ontario) on kanadalainen entinen jääkiekkoilija. Hän oli pelipaikaltaan puolustaja. Macoun pelasi 18 kauden aikana 1128 NHL-ottelua, joissa hän teki 76 maalia ja 282 syöttöä. The Internet Hockey Database Hän voitti Stanley Cupin kahdesti: vuonna 1989 Calgary Flamesissä ja vuonna 1998 Detroit Red Wingsissä. Macoun päätti uransa vuonna 1999. Macoun pelasi Kanadan joukkueessa kolmissa jääkiekon maailmanmestaruuskilpailuissa, vuosina 1985, 1990 ja 1991. Hänet valittiin vuoden 1991 kisojen parhaaksi puolustajaksi.AZhockey.com ==Lähteet== == Aiheesta muualla == * Luokka:Kanadalaiset jääkiekkoilijat Luokka:Vuonna 1961 syntyneet Luokka:Elävät henkilöt
Joseph M. Forshaw

Joseph Michael Forshaw (s. 13. joulukuuta 1939 Newcastle, Uusi Etelä-Wales Australia) on australialainen, papukaijoihin erikoistunut lintutieteilijä. Joseph Forshaw kiinnostui linnuista jo poikasena. 1950-luvulla Forshaw opiskeli lääkeaineoppia. Hänen intohimonsa papukaijoihin syttyi liekkeihin sen jälkeen kun hän pääsi tutkimaan New Yorkissa sijaitsevan American Museum of Natural Historyn Mathews-kokoelman australialaisia papukaijoja vuonna 1964. Tästä seurasi kirja Australian papukaijoista, Australian Parrots (1969). Forshaw ei kyennyt lopettamaan kirjoitustyötä, ja niinpä teosta seurasi vielä täydellisempi Parrots of the World (1973). Näitä kirjoja seurasi sarja tropiikin lintujen kuvauksia: Birds of Paradise and Bowerbirds, Kingfishers and Related Birds, Turacos, Cockatoos... Forshaw toimi Australian kansallispuistojen ja luontopalvelujen (Australian National Parks and Wildlife Service) johtajana. Nykyisin hän toimii tutkijana Sydneyn Australian Museumin ornitologian osastolla. Hän on American Ornithologists' Unionin (AOU) kirjeenvaihtajajäsen. Useiden Forshawn kirjojen kuvittajana on toiminut William T. Cooper. Kaikkiaan Forshaw on kirjoittanut 16 teosta. == Teoksia == * Australian Parrots. Lansdowne Press. 1969. * Parrots of the World. Lansdowne Press. 1973. ISBN 0-87666-959-3 * The Birds of Paradise and Bowerbirds. 1977. * Kingfishers and related birds. Lansdowne Press. 1983. * Turacos. A Natural History of the Musophagidae. Nokomis Publications. 1997. * Cockatoos. A Portfolio of all Species. Nokomis Publications. 2001. * Parrots of the World: An Identification Guide, yhdessä Frank Knightin kanssa. Princeton University Press. 2006. == Lähteet == * The New York Times 5. syyskuuta 2006 * Bird Ecology Study Group * Nokomis Luokka:Australialaiset ornitologit Luokka:Syntymävuosi puuttuu Luokka:Elävät henkilöt Luokka:Vuonna 1939 syntyneet
Streisandin ilmiö

Streisandin ilmiöllä () tarkoitetaan tapauksia, joissa yritykset vaientaa tai poistaa internetissä julkaistua informaatiota – esimerkiksi valokuvia, videoita tai tekstiä – johtavatkin informaation saaman julkisuuden räjähdysmäiseen kasvuun. Ilmiön on nimennyt Techdirt-blogin ylläpitäjä Mike Masnick laulaja-näyttelijä Barbra Streisandin mukaan. Vuonna 2003 Streisand haastoi oikeuteen valokuvaaja Kenneth Adelmanin, joka osana Kalifornian rannikon eroosiota kartoittavaa valokuvaushankettaan oli julkaissut verkkosivullaan ilmakuvan Streisandin rantatalosta Malibussa. Oikeus hylkäsi Streisandin vaatimukset. Tapauksen saama runsas julkisuus keräsi Adelmanin sivuille hänen oman arvionsa mukaan yli miljoona uutta kävijää ja ilmakuvaa julkaistiin sanomalehdissä ympäri maailman. Ennen oikeusjuttua vain harvat olivat havainneet talon ilmakuvista. Jo vuonna 1993 John Gilmore kuvasi vastaavaa ilmiötä seuraavasti: ”Verkko tulkitsee sensuurin vaurioksi ja reitittää sen ohi.” == Esimerkkejä == Huhtikuussa 2013 Ranskan tiedustelupalvelu DCRI yritti poistattaa ranskankielisestä Wikipediasta Pierre-sur-Hauten sotilasradioasemasta kertovan artikkelin, minkä jälkeen kyseinen artikkeli nousi nopeasti ranskankielisen Wikipedian luetuimmaksi. == Lähteet == Luokka:Internet-ilmiöt Luokka:Internet-sensuuri
KISS 4K

KISS 4K: Legends Never Die oli yhdysvaltalainen sarjakuvalehti. Lehti perustettiin 2007 ja siinä seikkailevat Kiss-yhtyeen jäsenet. Sarjakuvasta julkaistiin kuusi painettua numeroa, jonka jälkeen sitä julkaistiin jonkin aikaa verkkosarjakuvana. Lehden ensimmäisestä numerosta julkaistu erikoispainos "KISS 4K Destroyer Edition" pääsi Guinnessin ennätysten kirjaan kooltaan suurimpana sarjakuvalehtenä kun lehden sivukoko on 50.48 cm x 77.63 cm. ==Hahmot== *Starchild (Paul Stanley) *Demon (Gene Simmons) *Celestial (Ace Frehley) *Chikara (Peter Criss) *Ankh Warrior (Vinnie Vincent) *The Fox (Eric Carr) Vain Stanleyn ja Simmonsin hahmot ovat samoja kuin yhtyeen alkuperäisen kokoonpanon lavahahmot. ==Lähteet== Luokka:Yhdysvaltalainen sarjakuva Luokka:Kiss Luokka:Sarjakuvalyhytsarjat
Modaali (kuitu)

Modaali on viskoosin kaltainen selluloosamuuntokuitu, jota käytetään vaatteissa, sisustusmateriaaleissa ja teknisissä tuotteissa. Modaalia käytetään sekoitteina puuvillan, villan ja synteettisten kuitujen kanssa. Siitä valmistetaan myös mikrokuitua. Ominaisuuksiltaan modaali on himmeäkiiltoinen, puuvillan tuntuinen kuitu, joka on viskoosia kestävämpi käytössä ja pesussa. Valmistusprosessi on samankaltainen kuin viskoosilla, mutta molekyyliketjut pyritään pitämään mahdollisimman pitkinä. Tällä pyritään välttämään viskoosin huonoja ominaisuuksia (rypistyminen, kutistuminen ja huono märkälujuus). Modaali tuli nykyisessä muodossaan markkinoille vuonna 1942. ==Lähteet== * * * Luokka:Muuntokuidut de:Viskose#Verwandte Produkte
Ammunta kesäolympialaisissa 1988 – miesten 50 metrin liikkuva maali

Miesten 50 m villikarju ammuttiin Soulin kesäolympialaisissa 23. syyskuuta. Kilpailun voitti Norjan Tor Heiestad tuloksella 689 (591+98). Suomella ei ollut asettaa edustajaa lajiin. Peruskilpailun jälkeen Heiestad oli kärjessä yhdessä Neuvostoliiton Gennadi Avramenkon kanssa tuloksella 591. Avramenko putosi kuitenkin finaalin toisen laukauksen jälkeen kolmanneksi ammuttuaan vain 7. Heisstadilla oli varaa yhdeksännellä laukauksella ampua 8, sillä hänen sarjansa oli muuten puhtaita kymppejä. Kiinan Huan Shiping otti hopeaa ennen Avramenkoa. Kultaa Tor Heiestad Norja (NOR) Hopeaa Huang Shiping Kiina (CHN) Pronssia Gennadi Avramenko Neuvostoliitto (URS) == Peruskilpailu == Urheilija Maa 1 2 Hitaat 1 2 Nopeat Yhteensä Muuta 1 Gennadi Avramenko 147 147 294 149 148 297 591 OE 2 Tor Heiestad 150 149 299 146 146 292 591 OE 3 Huang Shiping 150 146 296 147 146 293 589 4 Ján Kermiet 148 147 295 148 145 293 588 5 Andras Doleschall 149 147 296 145 147 292 588 49* 6 Attila Solti 146 150 296 145 147 292 588 48* 7 Thomas Pfeffer 149 149 298 144 145 289 587 8 Christian Stützinger 150 147 297 147 142 289 586 49* 9 Jan Pettersson 146 146 292 148 146 294 586 49* 10 Ji Gang 148 147 295 146 145 291 586 48* 11 Jean-Luc Tricoire 146 149 295 145 146 291 586 47* 12 Jerzy Greszkiewicz 148 149 297 145 142 287 584 12 Luboš Račanský 149 146 295 141 148 289 584 14 Oleg Moldovan 147 147 294 144 145 289 583 15 Mike Herrmann 146 149 295 144 143 287 582 15 Wojciech Karkusiewicz 146 148 294 145 143 288 582 17 Todd Bensley 149 146 295 146 140 286 581 18 Scott Swinney 144 145 289 142 149 291 580 19 Valerio Donnianni 146 145 291 145 141 286 577 19 Hong Seung-pyo 142 149 291 141 145 286 577 21 David Lee 145 147 292 142 139 281 573 21 Bryan Wilson 148 143 291 141 141 282 573 23 Carlos Silva Monterrosa 140 144 284 138 147 285 569 *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä *=Kymppien määrä == Finaali == Urheilija Maa Perus- kilpailu 1 2 3 4 5 6 7 8 9 10 Finaali Yhteensä Muuta 1 Tor Heiestad 591 10 10 10 10 10 10 10 10 8 10 98 689 FOE 2 Huang Shiping 589 10 10 9 10 10 10 10 9 10 10 98 687 3 Gennadi Avramenko 591 10 7 10 10 9 9 10 10 10 10 95 686 4 Ján Kermiet 588 9 10 7 10 9 10 9 10 7 10 91 679 == Lähteet == * Luokka:Ammunta kesäolympialaisissa 1988
VNREDSat-1

VNREDSat-1 (Vietnam Natural Resources, Environment and Disaster-monitoring Satellite-1A) on Vietnamin Ranskasta EADS-yhtymältä tilaama kaukokartoitussatelliitti. Se laukaistaneen vuonna 2012. Satelliitti on osa Vietnamin kansallista avaruustieteen ja -teknologian ohjelmaa. Satelliitin hankintaa valmisteltiin vuodesta 2003 alkaen, jolloin Vietnam konsultoi englantilaista yritystä. Tämän satelliitin tilauksesta teki ilmoituksen Vietnamin pääministeri Nguyễn Tấn Dũng. Satelliitti maksanee noin 60–100 miljoonaa dollaria. Satelliitilla kerätään tietoa Vietnamin ympäristöstä ja luonnononnettomuuksista, lähinnä tulvista. Ohjelman johtaja Nguyen Khoa Son sanoi ohjelman tarkoituksena olevan kansallisen omavaraisuuden luominen tällä alalla.http://www.spacemart.com/reports/France_to_supply_technology_for_Vietnam_satellite_state_media_999.html Spacedailyn artikkeli 8.1.2009 Satelliitin tilaaja on Vietnamin tiede- ja teknologiaministeriö. Sen ohjauskeskus rakennettiin Hanoihin, Hoa Lac High- Tech Parkiin, valmistuen vuonna 2007. Se on vastaanottanut ranskalaisen SPOT- satelliitin ja ESAn ENVISAT-satelliitin kuva-aineistoa. Kuvien välittäjänä toimii EADS-yhtymä ja ostaja Vietnamin luonnonvara- ja ympäristöministeriö.http://www.globalsecurity.org/space/world/vietnam/eo.htm 150 kg painavan VNREDSAT-1-satelliitin suunniteltu toiminta-aika on viisi vuotta.http://www.space- travel.com/reports/Vietnam_To_Launch_Second_Man_Made_Satellite_In_2012_999.html Satelliitti maksaa noin 100 miljoonaa dollaria ja se vähentää merkittävästi Vietnamin tarvetta ostaa kuva-aineistoa muilta mailta. ==Lähteet== Luokka:Kaukokartoitussatelliitit
Hannu Kiukkonen

Hannu Kiukkonen (s. 3. elokuuta 1984) on suomalainen pesäpalloilija. Vuonna 2006 hänet valittiin Ykköspesiksen parhaaksi pelaajaksi. Kiukkonen on saavuttanut pesäpallossa kaksi pronssimitalia Koskenkorvan Urheilijoiden riveissä ja yhden pronssimitalin Joensuun Mailassa kaudella 2013 http://yle.fi/urheilu/joensuun_maila_juhlii_ensimmaisia_superpesis- mitaleitaan/6809574 sekä viisi Itä–Länsi-ottelua vuosina 2008, 2010, 2012, 2013 ja 2015. == Saavutukset == === Pelaajana === * 3 SM-pronssia: 2003, 2007, 2013 * 4 Itä–Länsi-ottelua: 2008, 2010, 2012, 2013 * Vuoden jokeri: 2015 http://www.pesis.fi/pesapalloliitto/historia/parhaat-pelaajat- kausittain/vuoden_jokerit/ * Superpesiksen kuukauden pelaaja: kesäkuu 2015 http://www.pesis.fi/pesapalloliitto/historia/pelaajatilastot/kuukauden_pelaajat/ ==Lähteet== == Aiheesta muualla == *Pelaajakortti 2012, Jyväskylän Kiri Luokka:Suomalaiset pesäpalloilijat Luokka:Vuonna 1984 syntyneet Luokka:Elävät henkilöt
Demidov (kaupunki)

Demidov () on kaupunki Smolenskin alueella Venäjällä. Se sijaitsee Kasplja- ja Gobza-jokien yhtymäpaikassa 120 kilometriä Smolenskista pohjoiseen. Kaupunki on Demidovin piirin keskus. Kaupungissa asui vuoden 2010 väestönlaskennan mukaan 7 333 henkeä ja koko Demidovin piirissä 14 039. Paikkakunta mainitaan ensimmäisen kerran 1400-luvulla nimellä Poretšje. 1600-luvulla siellä sijaitsi rajatulli. Vuonna 1723 Pietari I:n määräyksestä perustettiin laivalaituri, kylän kautta kulki Pietarista Smolenskiin ja edelleen Ukrainaan johtava maantie. 1700-luvulla Poretšjessa toimi rahapaja. Vuonna 1776 siitä tuli Smolenskin lääniin kuulunut kihlakuntakaupunki. 1700–1800-luvun vaihteessa se oli huomattava kaupan ja jokiliikenteen keskus. 1800-luvun puolivälissä kaupungin merkitys väheni Kasplja-joen madaltumisen ja rautateiden rakentamisen takia. Poretšjen kihlakunnan asukkaat olivat lähes kaikki valkovenäläisiä.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Vuonna 1918 kaupunki nimettiin uudelleen bolševikkipuolueen kihlakuntakomitean puheenjohtajan Jakov Je. Demidovin (1889–1918) mukaan. Toisen maailmansodan aikana se oli saksalaisten miehittämä. Nähtävyyksiä ovat Kaspljan sillan lähellä sijaitsevat kaksi 1700-luvun lopun barokkityylistä asuintaloa, Neitsyt Marian taivaaseen astumisen kirkko (1851–1862), Pokrovan kirkko ym. Kaupungissa on syntynyt sirkustaiteilija ja elokuvanäyttelijä Juri Nikulin. ==Lähteet== ==Aiheesta muualla== * Demidovin piirin sivusto Luokka:Smolenskin alueen kaupungit
Dorogobuž

Dorogobuž () on kaupunki Smolenskin alueella Venäjällä. Se sijaitsee Dneprin yläjuoksulla 125 kilometriä Smolenskista itään. Siellä on Smolenskin ja Vjazman väliseltä rautatieltä Safonovossa haarautuvan sivuradan pääteasema. Kaupunki on Dorogobužin piirin keskus ja piirin toiseksi suurin taajama (Verhnedneprovskin jälkeen). Kaupungissa asui 10 720 henkeä (vuonna 2010). Dorogobuž mainitaan ensimmäisen kerran vuonna 1150. Batu-kaanin joukot polttivat sen vuonna 1238. 1200–1300-luvuilla se oli lääniruhtinaskunnan keskus. 1400–1600-luvuilla kaupunki joutui useasti Liettuan ja Puolan hyökkäysten kohteeksi ja se kuului pitkään Puolan yhteyteen. Vuonna 1667 se liitettiin lopullisesti Venäjään. Vuoden 1812 sodassa kaupunki poltettiin ja se rakennettiin uudelleen 1800-luvun aikana. Toisen maailmansodan aikana Dorogobuž oli saksalaisten miehittämä ja tuhoutui pahoin. Vuonna 1942 kaupunki oli partisaanitaistelujen keskus. Nykyään kaupungissa on mm. pellavanjalostuslaitos, tiilitehdas, lannoitetehdas ja elintarviketeollisuutta. Nähtävyyksiä ovat Dorogobužin linnoituksesta säilyneet maavallit ja vuonna 1885 rakennettu Pietarin ja Paavalin kirkko. == Lähteet == ==Aiheesta muualla== * Dorogobužin piirin sivusto * Piirin suurin taajama: Verhnedneprovski Luokka:Smolenskin alueen kaupungit
Duhovštšina

Duhovštšina () on kaupunki Smolenskin alueella Venäjällä. Se sijaitsee Smolenskin ja Moskovan ylängöllä 86 kilometriä Smolenskista koilliseen. Kaupunki on Duhovštšinan piirin keskus. Kaupungissa asui vuoden 2010 väestönlaskennan mukaan 4 370 henkeä ja koko piirissä 16 640. Duhovštšinan kylä mainitaan ensimmäisen kerran 1600-luvulla. Vuosisadan loppupuolella se liitettiin Venäjään. Vuonna 1775 siitä tuli kaupunki ja Smolenskin lääniin kuuluneen kihlakunnan keskus. 28.–29.10.1812 seudulla käytiin taistelu venäläisten ja vetäytyvän Napoleonin armeijan välillä. Toisen maailmansodan aikana Duhovštšina oli saksalaisten miehittämä ja tuhoutui pahoin. Nykyään Duhovštšina on maatalousalueen keskus. Kaupungissa on elintarviketeollisuutta ja saha. ==Lähteet== ==Aiheesta muualla== *Duhovštšinan piirin kotisivut Luokka:Smolenskin alueen kaupungit
Jelnja

Jelnja () on kaupunki Smolenskin alueella Venäjällä. Se sijaitsee Dneprin sivujoen Desnan yläjuoksulla 82 kilometriä Smolenskista kaakkoon. Sen kautta kulkee Smolenskin ja Mitšurinskin välinen rautatie (Jelnjan asema). Kaupunki on Jelnjan piirin keskus. Kaupungissa asui 10 095 henkeä vuonna 2010. == Historiaa ja nähtävyyksiä == thumb|left|210px|Jelnjan rautatieasemaa. Taustalla vesitornia. Jelnja mainitaan ensimmäisen kerran vuonna 1150 tai toisten tietojen mukaan vuosina 1211–1218. 1400-luvulla se kuului Liettuaan ja vuodesta 1522 lähtien Moskovan Venäjään. Vuosina 1612–1654 Jelnja kuului Puolaan, ja vuonna 1667 se liitettiin lopullisesti Venäjään. Vuonna 1776 siitä tuli kaupunki ja Smolenskin lääniin kuuluneen kihlakunnan keskus. Toisen maailmansodan aikana se oli saksalaisten miehittämä ja tuhoutui pahoin. Nykyään kaupungissa on mm. pellavanjalostuslaitos, trikootehdas, tiilitehdas ja elintarviketeollisuutta. Nähtävyyksiä ovat 1100-luvun linnoituksen jäänteet ja 21 kilometrin päässä Novospasskojen kylässä sijaitseva säveltäjä Mihail Glinkan kartanomuseo. == Lähteet == Luokka:Smolenskin alueen kaupungit
Ade Järvi

Joakim (Ade) Järvi (28. elokuuta 1888 Impilahti – 28. maaliskuuta 1919) oli suomalainen jääkärivänrikki. Hänen vanhempansa olivat koneenkäyttäjä Juho Järvi (Efim Jeusejev) ja Liisa (Glikeria) Feudorov.Suomen jääkärien elämäkerrasto 1938Suomen jääkärien elämäkerrasto 1975 ==Jääkärikausi== Järvi kävi kansakoulun ja työskenteli kauppamatkustajana ennen liittymistään vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 10. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Schmardenissa ja Aa-joella. Pataljoonan rintamalta paluun jälkeen hän osallistui vuonna 1917 Libaussa järjestetyille moottorivenekursseille. ==Suomen sisällissota== Järvi saapui takaisin Suomeen (Vaasaan) varavääpeliksi ylennettynä jääkärien pääjoukon mukana 25. helmikuuta 1918. Suomen sisällissotaan hänet komennettiin aluksi vääpeliksi ja myöhemmin adjutantiksi 2. Jääkärirykmentin 12. jääkäripataljoonaan. Hän otti osaa sisällissodan taisteluihin Kalevankankaalla, Tampereella, Kauksamossa, Kivennavalla ja Raivolassa, missä hän haavoittui 23. huhtikuuta 1918. ==Sisällissodan jälkeinen aika== Haavoista parannuttuaan Järvi palveli sisällissodan jälkeen 12. heinäkuuta 1918 alkaen joukkueenjohtajana Pioneerikoulutuspataljoonan 1. komppaniassa. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1888 syntyneet Luokka:Vuonna 1919 kuolleet
Sytšovka

Sytšovka () on kaupunki Smolenskin alueen koillisosissa Venäjällä. Kaupunki sijaitsee Vazuza- ja Losminajokien varrella 251 kilometriä Smolenskista koilliseen. Sytšovkan kautta kulkee Rževin ja Vjazman välinen rautatie. Kaupunki on Sytšovkan piirin keskus. Asukkaita on 8 100 henkeä (vuonna 2010). Sytšovka mainitaan ensimmäisen kerran vuonna 1488. Vuonna 1776 siitä tuli kaupunki ja Smolenskin kuvernementtiin kuuluneen kihlakunnan keskus. Vuonna 1897 kaupungissa oli 4 773 ja koko kihlakunnassa 100 737 asukasta. Toisen maailmansodan aikana se oli saksalaisten miehittämä. Nykyään Sytšovka on maatalousalueen keskus, jossa on lähinnä elintarviketeollisuutta. ==Lähteet== ==Aiheesta muualla== * Sytšovkan piirin sivusto Luokka:Smolenskin alueen kaupungit
Eric Shinseki

Eric Ken Shinseki (28. marraskuuta 1942) on Yhdysvaltain maavoimien entinen komentaja ja presidentti Barack Obaman hallituksen veteraaniasiainministeri. Hän on ensimmäinen amerikanjapanilainen neljän tähden kenraali. Hän oli julkisesti eri mieltä puolustusministeri Donald Rumsfeldin kanssa Irakin miehityksessä tarvittavien joukkojen määrästä. ==Aiheesta muualla== *Armeijan virallinen elämäkerta Luokka:Amerikanjapanilaiset Luokka:Obaman hallituksen jäsenet Luokka:Yhdysvaltalaiset kenraalit Luokka:Yhdysvaltain veteraaniasiainministerit Luokka:Amputoidut henkilöt Luokka:Vuonna 1942 syntyneet Luokka:Elävät henkilöt
Spas-Klepiki

Spas-Klepiki () on kaupunki Rjazanin alueella Venäjällä. Se sijaitsee Meštšoran alangolla Okaan laskevan Pra-joen rannalla 67 kilometriä Rjazanista koilliseen. Kaupunki on Klepikin piirin keskus. Sen kautta kulkee Rjazanin ja Gus-Hrustalnyin välinen rautatie (Spas-Klepikin asema). Asukkaita on 6 700 henkeä (vuonna 2005). Paikkakunta tunnetaan 1500-luvulta lähtien Klepikin kylänä. Nimen Spas-Klepiki se on saanut ilmeisesti kylässä sijainneen Kristuksen kirkastumisen kirkon mukaan. 1600-luvun lopulla kylä oli huomattava Kasimovin maantien varrella sijainnut kauppapaikka ja myöhemmin pumpuliteollisuuden keskus. Vuonna 1899 sen kautta rakennettiin Rjazanin ja Tuman välinen kapearaiteinen rautatie. Vuonna 1920 Spas-Klepikistä tuli kaupunki. Nykyään siellä on lähinnä tekstiiliteollisuutta. Vuosina 1909–1912 Spas-Klepikissä opiskeli runoilija Sergei Jesenin. Kaupungissa toimii hänelle omistettu museo. ==Lähteet== * ==Aiheesta muualla== * Spas-Klepikin kaupungille omistettu sivusto Luokka:Rjazanin alueen kaupungit
Dorothy Elias-Fahn

Dorothy Elias-Fahn (s. 1970) on yhdysvaltalainen ääninäyttelijä, joka tunnetaan muun muassa animesarjojen Trigunin ja Love Hinan myötä. Hän on tehnyt urallaan yli 130 dubbausroolia englanniksi animeen. Hän on naimisissa ääninäyttelijä Tom Fahnin kanssa. == Lähteet == ==Aiheesta muualla== * Dorothy Fahn CrystalAcids.comissa * Dorothy Melendrez CrystalAcids.comissa * Annie Pastrano CrystalAcids.comissa Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1970 syntyneet Luokka:Elävät henkilöt
Spassk-Rjazanski

Spassk-Rjazanski () on kaupunki Rjazanin alueella Venäjällä. Se sijaitsee Meštšoran alangon eteläosassa Okan varrella 55 kilometriä Rjazanista kaakkoon. Kaupunki on Spasskin piirin keskus. Asukkaita on 9 400 henkeä (vuonna 2007). Staraja Rjazania vastapäätä sijainnut Spasskojen kylä mainitaan ensimmäisen kerran vuonna 1629. Vuonna 1778 siitä tuli Spasskin kaupunki ja Rjazanin lääniin kuuluneen kihlakunnan keskus. Vuonna 1929 se sai nimen Spassk- Rjazanski. Nykyään kaupunki on maatalousalueen keskus, jossa on mm. nahkatehdas, huonekalutehdas, ompelimo ja metallitehdas. Nähtävyyksiä ovat vuonna 1918 perustettu historiallis-arkeologinen museo, 1800–1900-luvun vaihteen kauppiastalot ja 1800-luvun alussa rakennettu puinen Kristuksen taivaaseen astumisen kirkko. Kolmen kilometrin päässä kaupungista sijaitsevat Rjazanin ruhtinaskunnan muinaisen pääkaupungin rauniot. ==Lähteet== * Luokka:Rjazanin alueen kaupungit
McLaren MP4-18

McLaren MP4-18 oli Formula 1 -sarjan McLaren-tallin suunnittelema F1-auto, jota oli määrä käyttää Formula 1 -kaudella 2003. Autosta ei kuitenkaan missään vaiheessa saatu tarpeeksi luotettavaa, ja talli käytti koko vuoden ajan McLaren MP4-17D -autoa. MP4-18-autoa olisivat kuljettaneet David Coulthard ja Kimi Räikkönen. Luokka:Formula 1 -kausi 2003 M4/18
Šatsk

Šatsk () on kaupunki Rjazanin alueella Venäjällä. Se sijaitsee Tsnaan laskevan Šatša-joen rannalla 195 kilometriä Rjazanista kaakkoon. Kaupunki on Šatskin piirin keskus. Sen kautta kulkee Moskovan jaSamaran välinen M5-valtatie. Asukkaita on 8 700 henkeä (vuonna 2008). Vuonna 1552 paikkakunnalle rakennettiin Moskovan Venäjän eteläinen rajalinnoitus. Vuonna 1774 asukkaat osallistuivat Jemeljan Pugatšovin talonpoikaiskapinaan. Vuonna 1779 Šatskista tuli kaupunki ja Tambovin lääniin kuuluneen kihlakunnan keskus. 1700–1800-luvuilla se oli kaupan ja käsityöläisammattien keskus. Nykyään kaupungissa on elintarviketeollisuutta ja ompelimo. ==Lähteet== * ==Aiheesta muualla== * Šatskin kaupungille ja piirille omistettu sivusto Luokka:Rjazanin alueen kaupungit
Kologriv

Kologriv () on kaupunki Kostroman alueella Venäjällä. Se sijaitsee Volgaan laskevan Unžajoen rannalla 339 kilometriä Kostromasta koilliseen. Kaupunki on Kologrivin piirin keskus. Asukkaita on 3 400 henkeä (vuonna 2010). Kaupunki on saanut alkunsa Kitšinin kylästä, joka vuonna 1778 sai kaupunginoikeudet ja nimen Kologriv. Nykyään siellä toimii meijeri, puunjalostuslaitos ja teräsbetonitehdas. Kaupungissa on kotiseutumuseo. == Maantiede == === Ilmasto === ==Lähteet== * ==Aiheesta muualla== * Kologrivin piirin sivusto * Kologriville omistettu sivusto Luokka:Kostroman alueen kaupungit
Rory Byrne

Rory Byrne (s. 10. tammikuuta 1944 Pretoria, Etelä-Afrikka) on Scuderia Ferrari -tallin Formula 1 -autonsuunnittelija. Byrne on suunnitellut autoja muun muassa Benetton-tallille 1990-luvulla ja vuodesta 1996 Ferrarille. Byrnen autot ovat ajattaneet Michael Schumacherin seitsemänkertaiseksi F1-maailmanmestariksi. Bryne jäi eläkkeelle vuonna 2006, mutta Ferrari houkutteli hänet eläkkeeltä suunnittelemaan vuoden 2014 Ferraria.BBC Sport - Ferrari bring back designer Rory Byrne to work on 2014 car Viitattu 11.2.2013. ==Lähteet== Luokka:Eteläafrikkalaiset henkilöt Luokka:Formula 1 -tallien työntekijät Luokka:Ferrarin henkilöstö Luokka:Vuonna 1944 syntyneet Luokka:Elävät henkilöt
Makarjev

Makarjev () on kaupunki Kostroman alueella Venäjällä. Se sijaitsee Volgaan laskevan Unžajoen varrella 184 kilometriä Kostromasta itään. Kaupunki on Makarjevin piirin keskus. Asukkaita on 7 300 henkeä (vuonna 2010). Vuonna 1439 pyhittäjäisä Makari perusti paikalle Unžan luostarin, jonka ympärille syntyi 1500-luvulla esikaupunki ja Kovrovon kylä. Vuonna 1779 niistä muodostettiin Kostroman lääniin kuulunut Makarjevin kihlakuntakaupunki. Nykyään kaupungissa on lähinnä puunjalostusteollisuutta. Nähtävyyksiä ovat 1600–1700-luvuilla rakennettu luostarikokonaisuus ja Aleksanteri Nevalaisen katedraali vuodelta 1905. ==Lähteet== * ==Aiheesta muualla== * Makarjevin piirin sivusto Luokka:Kostroman alueen kaupungit
Sudislavl

Sudislavl () on kaupunkimainen taajama Kostroman alueella Venäjällä. Se sijaitsee Korba-joen rannalla 51 kilometriä Kostromasta koilliseen. Taajama on Sudislavlin piirin keskus. Viiden kilometrin päässä on Galitšin ja Jaroslavlin välisen rautatien Sudislavlin asema. Asukkaita on 5 000 henkeä (vuonna 2006). Vuonna 1360 ensimmäisen kerran mainittu Sudislavl toimi kaupunkilinnoituksena 1500-luvulle saakka. 1700-luvulla se oli kauppakaupunki, josta vuonna 1719 tuli Kostroman provinssiin kuuluneen kihlakunnan keskus. Vuonna 1778 kihlakunnan hallinto siirrettiin Buihin. Vuonna 1925 Sudislav alennettiin kyläksi ja vuonna 1963 se sai kaupunkimaisen taajaman statuksen. Nykyään Sudislavlissa on mm. puunjalostus- ja elintarviketeollisuutta. Nähtävyyksiä ovat vuonna 1758 rakennettu Kristuksen kirkastumisen katedraali, Vladimirin jumalanäidin kirkko, 1800-luvun kauppahalli ja kauppiastalot. Taajamassa toimii kotiseutumuseo. ==Lähteet== ==Aiheesta muualla== * Sudislavlin piirin sivusto Luokka:Kostroman alueen kaupunkimaiset taajamat
Nolinsk

Nolinsk () on kaupunki Kirovin alueella Venäjällä. Se sijaitsee Vjatkaan laskevan Vojajoen rannalla 143 kilometriä Kirovista etelään. Kaupunki on Nolinskin piirin keskus. Asukkaita on 10 700 henkeä (vuonna 2005). Paikkakunta on saanut alkunsa vuonna 1668 perustetusta Nolin pogostasta, josta vuonna 1780 tuli Nolinskin kaupunki ja Vjatkan lääniin kuuluneen kihlakunnan keskus. 1900-luvun alussa se tunnettiin poliittisesti epäluotettavien henkilöiden karkotuspaikkana. Vuosina 1940–1957 kaupungin nimenä oli Vjatšeslav Molotovin mukaan Molotovsk. Nykyään siellä toimii muun muassa elintarviketeollisuutta, konepaja ja ompelimo. ==Lähteet== Luokka:Kirovin alueen kaupungit
Malmyž

Malmyž () on kaupunki Kirovin alueella Venäjällä. Se sijaitsee Vjatkan sivujoen Šošman rannalla 294 kilometriä Kirovista kaakkoon. Kaupunki on Malmyžin piirin keskus. Asukkaita on 9 100 henkeä (vuonna 2005). Ensimmäiset maininnat marien asuttamasta Malmyžin kylästä ovat 1400-luvulta. 1500-luvun alussa se kuului marien ruhtinaalle Boltušille. Vuonna 1584 paikalle rakennettiin venäläinen linnoitus. Vuonna 1780 Malmyžista tuli kaupunki ja Vjatkan lääniin kuuluneen kihlakunnan keskus. 1800-luvun puolivälistä lähtien se oli huomattava kauppakaupunki. 1900-luvun alussa se tunnettiin poliittisesti epäluotettavien henkilöiden karkotuspaikkana. Vuonna 1895 Malmyžin kihlakunnan asukkaista oli 50 % venäläisiä, 24 % udmurtteja, 22 % tataareja ja 4 % mareja.Entsiklopeditšeski slovar F.A. Brokgauza i I.A. Efrona (1890–1907). CD-rom, 2002. Nykyään kaupungissa toimii konepaja, alkoholitehdas ja meijeri. Asukkaista noin 40 % on venäläisiä ja 40 % tataareja. ==Lähteet== ==Aiheesta muualla== * Malmyžin kaupungille omistettu sivusto Luokka:Kirovin alueen kaupungit
Lalsk

Lalsk () on kaupunkimainen taajama Kirovin alueen Luzan piirissä Venäjällä. Se sijaitsee Luzan sivujoen Lalan suussa 528 kilometriä Kirovista luoteeseen. Asukkaita on 4 600 henkeä (vuonna 2002). Novgorodilaiset siirtolaiset perustivat Lalskin vuonna 1570. Kauppareittien risteyksessä sijainnut kylä kasvoi nopeasti. Vuonna 1780 siitä tuli kaupunki ja Vologdan lääniin kuuluneen kihlakunnan keskus. Vuonna 1796 se menetti hallinnolliset tehtävänsä. Rautateiden rakentamisen takia kaupungin taloudellinen merkitys pysähtyi. Vuonna 1927 Lalsk menetti kaupungin statuksen ja siitä tuli kaupunkimainen taajama. ==Aiheesta muualla== * Artikkeli Lalskin historiasta Luokka:Kirovin alueen kaupunkimaiset taajamat Luokka:Luzan piiri
Kotelnitš

Kotelnitš (, ) on kaupunki Kirovin alueella Venäjällä. Se sijaitsee Vjatkajoen rannalla 124 kilometriä Kirovista lounaaseen. Kaupunki on Kotelnitšin piirin keskus. Siellä risteytyvät Kiroviin, Nižni Novgorodiin ja Buihin johtavat rautatiet. Asukkaita on 25 800 henkeä (vuonna 2010). Paikalla sijainnut marien linnoitettu asutus Kokšary mainitaan ensimmäisen kerran vuonna 1143. Vuonna 1381 novgorodilaiset perustivat paikalle Kotelnitšin kaupungin. Vuonna 1780 siitä tuli Vjatkan lääniin kuuluneen kihlakunnan keskus. Maanteiden risteyksessä sijainneesta kaupungista kehittyi huomattava kauppapaikka. Vjatkan höyrylaivaliikenteen kehitys 1800-luvun lopulla vähensi sen kaupallista merkitystä. Vuoden 1926 tulipalo tuhosi kaupungin keskustan. Nykyään kaupungissa on lähinnä puunjalostus-, kevyttä- ja elintarviketeollisuutta. Nähtävyyksiä ovat vuonna 1713 rakennettu Kolminaisuuden katedraali, Pyhän Nikolaoksen kirkko vuodelta 1903 ja 1800-luvun puolivälin kauppahalli. ==Lähteet== * ==Aiheesta muualla== * Kotelnitšin kaupungille ja piirille omistettu sivusto Luokka:Kirovin alueen kaupungit
Medyn

Medyn () on kaupunki Kalugan alueella Venäjällä. Se sijaitsee Okan vesistöön kuuluvan Medynka-joen rannalla 60 kilometriä Kalugasta luoteeseen. Kaupunki on Medynin piirin keskus. Asukkaita on 7 700 henkeä (vuonna 2008). Medyn mainitaan ensimmäisen kerran vuonna 1386, jolloin se siirtyi Smolenskin ruhtinaskunnalta Moskovan ruhtinaskunnalle. Vuonna 1389 Dmitri Donskoi lahjoitti sen osana Možaiskin läänitystä pojalleen Andreille. Vuonna 1454 Možaiskin läänitys liitettiin Moskovaan. Vuonna 1776 Medynistä tuli kaupunki ja Kalugan lääniin kuuluneen kihlakunnan keskus. Vuoden 1812 sodan aikana Aleksei Ilovaiskin kasakkajoukko löi 13.10. kaupungin lähellä ranskalaisten etujoukot, minkä jälkeen Napoleon päätti vetäytyä Moskovasta vanhaa Smolenskin tietä pitkin. Toisen maailmansodan aikana Medyn oli saksalaisten miehittämä ja tuhoutui pahoin. Medynin kihlakunnassa on asunut pieni karjalaisryhmä, joka oli siirretty sinne Gžatskin seudulta. Vuonna 1859 heitä oli 1 396 henkeä. Vuoden 1897 väestönlaskennassa ei karjalaisia Kalugan läänissa enää mainittu. ==Lähteet== ==Aiheesta muualla== * Medynin piirin sivusto Luokka:Kalugan alueen kaupungit
Walter Norman Koelz

Walter Norman Koelz (11. syyskuuta 1895 Waterloo, Michigan Yhdysvallat – 24. syyskuuta 1989 Waterloo) oli yhdysvaltalainen luonnontieteilijä, erikoisalanaan lintutiede. Koelzin vanhemmat olivat Saksan Schwartzwaldin alueelta lähtöisin olleita siirtolaisia. Hänen isänsä oli ammatiltaan kyläseppä. Koelz väitteli filosofian tohtoriksi Michiganin yliopistossa 1920. Hän osallistui Donald B. MacMillanin johtamalle Pohjois-Amerikan arktisille seuduille tehdylle tutkimusretkelle 1925.Time: McMillan Back luettu 10.1.2009 Hän suoritti siikatutkimuksia työskennellessään Yhdysvaltain kalastustoimiston (United States Bureau of Fisheries), Michiganin yliopiston ja valtiollisen Kalastajien tutkimuslaitoksen palveluksessa (Institute for Fisheries Research). Hänelle tarjottiin Himalajan tutkimuslaitoksen virkaa Roerich Museumissa ja hän saapui Naggariin, Kuluun toukokuussa 1930, aloittaen kasvistotutkimuksilla. Vuonna 1932 Koelz palasi Michiganiin. Tiibetin kulttuuri oli tehnyt Koelziin suuren vaikutuksen ja 1933 hän palasi Aasiaan, Intian Tiibetiin keräämään aineistoa Michiganin yliopiston antropologian museolle. Hän osti ja keräsi satoja taide-esineitä.UMMA Koelz palasi Intiaan jälleen 1936. Tällä kertaa hän keräsi kasveja Yhdysvaltain maatalousministeriölle. Vuonna 1939 Koelz teki seitsenvuotisen tutkimusmatkan Persiaan, Intiaan, Nepaliin ja Assamiin. Antropologian museo on julkaissut hänen Persia-päiväkirjansa. Vuonna 1956 tohtori Koelz palkittiin "Meyer Memorial Award"illa merkittävästä työstä maatalouden hyväksi. Hänen suhteensa Michiganin yliopistoon kesti 74 vuotta. Vuosien ulkomaanmatkojen jälkeen Koelz vetäytyi syntymäkotiinsa, jossa hän sittemmin kuoli. Matkoillaan Koelz keräsi lähes 30 000 näytteen lintukokoelman Michiganin yliopiston eläinmuseolle, ja noin 30 000 kasvin kokoelman maatalousministeriölle. Koelz nimesi joitakin lintujen alalajeja, muun muassa alppikiitäjän (Tachymarptis melba) alalajin nubifugus.ITIS == Lähteet == * Zoonomen Luokka:Yhdysvaltalaiset ornitologit Luokka:Vuonna 1895 syntyneet Luokka:Vuonna 1989 kuolleet
Murskaaja

Murskaaja () on James Fargon ohjaama elokuva, joka on kolmas osa Likainen Harry -elokuvasarjassa. Pääosassa nähdään aiemmistakin elokuvista tuttu Clint Eastwood. Muissa rooleissa nähdään Tyne Daly tarkastaja Kate Moorena ja DeVeren Bookwalter Bobby Maxwellina. == Juoni == Elokuva kertoo vallankumouksellisesta ryhmästä entisiä tyytymättömiä Vietnam-veteraaneja, jonka johtajana toimii Bobby Maxwell. He onnistuvat varastamaan aseita ja "Likainen" Harry Callahan joutuu jahtaamaan heitä. Avukseen hän saa parikseen määrätyn Kate Mooren. == Roolit == ==Arvioita== Video-oppaassa vuodelta 1994 Bello Romano sanoo Murskaajan kaikkien kliseiden olevan oikeilla paikoillaan ja antaa elokuvalle kolme tähteä viidestä, mikä vastaa sanallista arviota ”hyvä”. == Lähteet == Luokka:Yhdysvaltalaiset toimintatrillerit Luokka:Yhdysvaltalaiset rikoselokuvat Luokka:Vuoden 1976 yhdysvaltalaiset elokuvat Luokka:James Fargon ohjaamat elokuvat